Välituntisäännöt

# Yleiset:

* Pyörät säilytetään pyörätelineissä tai niiden vieressä.
* Välitunnit vietetään ulkona.
* Vessassa ei oleskella välitunnin aikana.
* Välitunti vietetään luokan omalla, vaihtuvalla välituntialueella.
* **Pelivälineet, liukurit, minisukset yms. otetaan käyttöön vain välituntisin koulupäivän aikana. Liukurit liukumiseen välituntimäessä. Pulkat vain retkikäytössä.** Välineet palautetaan käytön jälkeen takaisin omalle paikalleen.
* Frisbeetä heitellään ainoastaan välituntivalvojan näyttämässä paikassa.
* Reput yms. tavarat tuodaan sisälle vasta välitunnin päätyttyä tai aamulla kellon soidessa sisälle.
* Välituntileikit ovat kaikille osallisille turvallisia ja kivoja; välitunneilla ei painita, leikkitapella eikä roikuta toisten kaulassa tai vaatteissa. Kunnioitetaan muiden leikkejä ja annetaan toisten leikkiä rauhassa. Puhumme toisillemme kauniisti; emme nimittele, hauku toisia.
* Koulun pihalla liikutaan jalkaisin.
* Jalkapallomaaleissa ei kiipeillä, eikä niiden päällä olla.
* Kiellettyjä ovat: tappeleminen, töniminen, kiroilu, kivien/käpyjen/lumipallojen ja hiekan heitteleminen ja potkiminen, pihavalotolpissa kiipeily ja roikkuminen sekä luvaton koulun alueelta poistuminen.

# Telineet:

* Keinuissa keinutaan istualtaan. Keinuissa keinutaan, ei pyöritä.
* Korikeinussa vauhdit voi ottaa seisaaltaan pitäen kiinni korikeinun sivuketjuista.
* Jos keinuihin on jonoa, keinumisaika on 20 edes-takaista heilahdusta.
* Keinuissa saa keinua 1 oppilas kerrallaan.
* Korikeinussa saa olla enintään 4 oppilasta kerralla.
* Vauhdit on sovitettava keinujien ikä- ja taitotason mukaan.
* Keinuista ei saa hypätä.

# Talvi:

* Mäkeä lasketaan vain sovitussa paikassa ja mäessä menosuunta on alaspäin.
* Voit laskea, kun reitti on selvä. Poistu radalta heti, kun olet laskenut.
* Kierrä takaisin ylös jonoon mäen sivusta.
* Lumivalleilla ei saa töniä muita.

Jos tuot sukset tai pulkan kouluun, laita välineet siististi salin koulun puoleiselle seinustalle. Nimeä välineesi jo kotona näkyvästi.

Sääntöjen rikkomisesta seuraa kasvatuskeskustelu ja keinujen väärinkäytöstä keinumiskielto, kuitenkin väkivallan käyttämisestä, kivien/käpyjen/lumipallojen yms. heittämisestä tai potkimisesta sekä luvattomasta koulualueelta poistumisesta seuraa automaattisesti väh. ½ tunnin jälki-istunto.